ยกเลิกบัสเลนลาดพร้าวขุดรถไฟฟ้า เดอะมอลล์บางกะปิถึงรัชดาลาดพร้าว
ลงมือสายสีเหลืองต้น พ.ย.นี้,นายสุรเชษฐ์ เหล่าพูลสุข ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า ประมาณต้นเดือน พ.ย. ผู้รับเหมาก่อสร้างรถไฟฟ้าสายสีเหลือง ลาดพร้าว-สำโรง จะเริ่มเข้าพื้นที่สำรวจระบบสาธารณูปโภคใต้ดิน รฟม. จึงได้ทำหนังสือประสานไปยังกองบัญชาการตำรวจนครบาล เพื่อออกข้อบังคับการจัดระเบียบด้านการจราจร รวมถึงประสานกับ ขสมก. ปรับการเดินทาง เนื่องจากจะมีการยกเลิกช่องทางพิเศษบนถนนลาดพร้าวบางช่วง รายละเอียดจะเริ่มดำเนินการวันไหน อย่างไรนั้น รฟม.จะประชาสัมพันธ์ แจ้งให้ประชาชนทราบล่วงหน้าอย่างน้อย 2 สัปดาห์,พล.ต.ต.จิรพัฒน์ ภูมิจิตร รอง ผบช.น.กล่าวว่า รฟม. ได้ทำหนังสือมาถึง บช.น.ขอให้ยกเลิกช่องบัสเลน บนถนนลาดพร้าว ฝั่งขาเข้า ตั้งแต่หน้าเดอะมอลล์ บางกะปิ ถึงแยกรัชดา-ลาดพร้าว ช่วงเวลา 06.00-08.00 น. เพื่อรองรับการก่อสร้างรถไฟฟ้าสายสีเหลือง ซึ่งจะเริ่มเข้าพื้นที่ก่อสร้างเดือน พ.ย.นี้ และอาจจำเป็นต้องปิดการจราจรบางช่วงบางจุด จึงต้องยกเลิกช่องบัสเลนเพื่อให้รถยนต์ทั่วไปสามารถวิ่งเข้าไปใช้ช่องบัสเลนได้ระหว่างการก่อสร้าง ทั้งนี้ การยกเลิกช่องบัสเลน ตำรวจจราจร ซึ่งเป็นเจ้าพนักงานจราจรสามารถปรับแก้ หรือยกเลิกได้ทันทีตามความเหมาะสมกับสภาพการจราจร.
ประมาณต้นเดือน พ.ย. ผู้รับเหมาก่อสร้างรถไฟฟ้าสายสีเหลือง ลาดพร้าว-สำโรง จะเริ่มเข้าพื้นที่สำรวจระบบสาธารณูปโภคใต้ดิน รฟม. จึงได้ทำหนังสือประสานไปยังกองบัญชาการตำรวจนครบาล เพื่อออกข้อบังคับการจัดระเบียบด้านการจราจร 
บัสเลน,ลาดพร้าว,ขสมก.,รถไฟฟ้า,สายสีเหลือง,ข่าวทั่วไป